17 Nkhwamampha kuja ndi chiŵandi chakumira po pe chimangu+Kuluska nyumba yakuzaza vakurya* limoza ndi mphindanu.+2 Mteŵeti yo we ndi zeru walamuliyengi mwana yo wachita vinthu vakuchitiska soni;Iyu walondiyengeku chihara limoza ndi ŵana a munyumba yo.3 Mumphika wakuyengetuliyamu ngwakuyengetuliyamu siliva ndipu ng’anju njakuyengetuliyamu golidi,+Kweni Yehova ndiyu wasanda mitima.+4 Munthu muheni waŵikaku maŵanaŵanu ku mazu ngakupweteka,Ndipu munthu wachinyengu wavwisiya lilimi laboza.+5 Weyosi yo waseka mukavu, wanyoza yo wakumupanga.+Ndipu weyosi yo wakondwa chifukwa cha soka la munthu munyaki walekengi cha kulangika.+6 Azuku* ntchisoti chaufumu ku ŵanthu akukota,Ndipu unkhankhu wa ŵana* mbawusewu.*7 Mazu ngakunyoloka* ngatimuja cha muzereza.+Mwakuyanana ŵaka, wakulamuliya* vitimujapu cha chinanga nkhamanavi kuti wakambengi boza!+8 Mphasu ye nge mwa wakuzirwa* ku mweneku;+Yitimuchitiska kuti vinthu vimuyende umampha kwekosi ko wangaselere.+9 Weyosi yo wagowoka* ubudi wapenja chanju,+Kweni yo walutirizga kukambakamba nkhani wapatuska mabwezi.+10 Kuchenya kutimufika pamtima munthu yo wavwisa vinthu+Kuluska kuthyapuwa munthu muzereza maulendu 100.+11 Munthu muheni wapenja ŵaka kugaruka,Kweni muthenga wankhaza watumikengi kuti wakamulangi.+12 Nkhwamampha kukumana ndi chinyama cha biyere cho chaphangika ŵana ŵakiKuluska kukumana ndi munthu muzereza mu uzereza waki.+13 Asani munyaki waweze viheni pa vamampha,Vinthu viheni vituwengepu cha pa nyumba yaki.+14 Kwambisa ndewu kwe nge kujuliya maji;*Mphindanu yechendabuki, tuwapu.+15 Weyosi yo wakamba kuti munthu muheni walivi mulandu ndipuso yo watumba mulandu munthu murunji,+Wosi ŵaŵi, Yehova waseruka nawu.16 Kumbi pe phindu wuli asani muzereza we ndi nthowa yakusaniriya zeruPenipo walivi mtima wakuti wazisaniyi?*+17 Bwezi chayilu litanja nyengu zosi+Ndipu ilu ndi mubali yo wakubalika kuti wakuwovyi pa nyengu ya suzgu.+18 Munthu wambula zeru* wazomereza mwakukolana manjaKuti wawezengi ngongoli ya* munthu pa masu pa munyaki.+19 Weyosi yo watanja mphindanu watanja mphulupulu.+Weyosi yo wakweze khomu laki muchanya wadana pharanyiku.+20 Munthu yo we ndi mtima wauryarya vinthu vimuyendiyengi cha,*+Ndipu yo walongoro mwachinyengu waparanyikengi.21 Munthu yo wabala mwana muzereza wajengi ndi chitima;Ndipu awisi a mwana wambula zeru akondwa cha.+22 Mtima walikondwa ndi munkhwala wamampha,*+Kweni mzimu wakutekenyeka utumwa nthazi za munthu.*+23 Munthu muheni walonda chinyeda mwakubisa*Kuti wabendezgi urunji.+24 Zeru ze pa masu pa munthu yo wavwisa vinthu,Kweni masu nga munthu muzereza ngapenjapenja mpaka ku vigoti va charu.+25 Mwana muzereza wachitiska chitima awisiNdipuso wapwetekesa mtima yo wakumubala.*+26 Kulanga* munthu murunji nkhwamampha cha,Ndipu kuthyapuwa ŵanthu akutumbikika kususkana ndi cho ntchakwenere.27 Munthu yo waziŵa vinthu, watijiweza pakulongoro,+Ndipu munthu wakuwamu watiwuko mtima.*+28 Chinanga ndi muzereza yo waja cheti, ŵanthu amuwonengi kuti ngwazeru,Kweniso munthu yo wajala milomu yaki, amuwonengi kuti ngwakuwamu.
tum_Latn